title: 2011/316/SZVP: Sklep Političnega in varnostnega odbora EU BAM Rafah/1/2011 z dne 27. maja 2011 o podaljšanju mandata vodji Misije pomoči Evropske unije za mejni prehod Rafa

text:
               28.5.2011

               SL

               Uradni list Evropske unije

               L 142/63

         SKLEP POLITIČNEGA IN VARNOSTNEGA ODBORA EU BAM RAFAH/1/2011
   z dne 27. maja 2011
   o podaljšanju mandata vodji Misije pomoči Evropske unije za mejni prehod Rafa
   (2011/316/SZVP)
   POLITIČNI IN VARNOSTNI ODBOR JE –
   ob upoštevanju Pogodbe o Evropski uniji in zlasti tretjega odstavka člena 38 Pogodbe,
   ob upoštevanju Skupnega ukrepa Sveta 2005/889/SZVP z dne 25. novembra 2005 o ustanovitvi Misije pomoči Evropske unije za mejni prehod Rafa (EU BAM Rafah) (1) in zlasti člena 10(1) Skupnega ukrepa,
   ob upoštevanju naslednjega:

               (1)

               V skladu s členom 10(1) Skupnega ukrepa 2005/889/SZVP je Svet pooblastil Politični in varnostni odbor (PVO), da v skladu s členom 38 Pogodbe sprejema ustrezne odločitve v zvezi s političnim nadzorom in strateškim vodenjem misije EU BAM Rafah, vključno z odločitvijo o imenovanju vodje misije.

               (2)

               PVO je 11. novembra 2008, na predlog generalnega sekretarja/visokega predstavnika, s Sklepom EU BAM Rafah/1/2008 (2) imenoval g. Alaina FAUGERASA za vodjo misije EU BAM Rafah.

               (3)

               Visoki predstavnik Unije za zunanje zadeve in varnostno politiko je 13. maja 2011 predlagal PVO, da podaljša mandat g. Alainu FAUGERASU kot vodji misije EU BAM Rafah do 31. decembra 2011 –

         SPREJEL NASLEDNJI SKLEP:
   Člen 1
   Mandat g. Alainu FAUGERASU kot vodji misije Misije pomoči Evropske unije za mejni prehod Rafa se podaljša od 25. maja 2011 do 31. decembra 2011.
   Člen 2
   Ta sklep začne veljati na dan sprejetja.

      V Bruslju, 27. maja 2011

            Za Politični in varnostni odbor

            Predsednik

         O. SKOOG

      (1)  UL L 327, 14.12.2005, str. 28.

      (2)  UL L 306, 15.11.2008, str. 99.


title: 2007/478/ES: Sklep Komisije z dne 25. junija 2007 o združljivosti ukrepov, ki jih sprejme Irska v skladu s členom 3a(1) Direktive Sveta 89/552/EGS o usklajevanju nekaterih zakonov in drugih predpisov držav članic o opravljanju dejavnosti razširjanja televizijskih programov, s pravom Skupnosti

text:
               10.7.2007

               SL

               Uradni list Evropske unije

               L 180/17

      SKLEP KOMISIJE

   z dne 25. junija 2007
   o združljivosti ukrepov, ki jih sprejme Irska v skladu s členom 3a(1) Direktive Sveta 89/552/EGS o usklajevanju nekaterih zakonov in drugih predpisov držav članic o opravljanju dejavnosti razširjanja televizijskih programov, s pravom Skupnosti
   (2007/478/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 89/552/EGS o usklajevanju nekaterih zakonov in drugih predpisov držav članic o opravljanju dejavnosti razširjanja televizijskih programov (1) in zlasti člena 3a(2) Direktive,
   ob upoštevanju mnenja odbora, ustanovljenega na podlagi člena 23a Direktive 89/552/EGS,
   ob upoštevanju naslednjega:

               (1)

               Z dopisom z dne 7. novembra 2002 je Irska obvestila Komisijo o ukrepih, ki jih je treba sprejeti v skladu s členom 3a(1) Direktive 89/552/EGS.

               (2)

               Komisija je v treh mesecih od dneva navedenega obvestila preverila, ali so takšni ukrepi skladni s pravom Skupnosti, zlasti kar zadeva sorazmernost ukrepov in preglednost nacionalnega posvetovalnega postopka.

               (3)

               Komisija je pri preverjanju upoštevala razpoložljive podatke o irskem medijskem prostoru.

               (4)

               Seznam dogodkov z velikim družbenim pomenom, ki jih vključujejo ukrepi Irske, je bil pripravljen na jasen in pregleden način, na Irskem pa se je začelo obsežno posvetovanje.

               (5)

               Komisija je z zadovoljstvom ugotovila, da dogodki, našteti med ukrepi Irske, izpolnjujejo vsaj dve od naslednjih meril, ki so zanesljivi pokazatelji pomembnosti dogodka za družbo: (i) poseben vsesplošni odziv v državni članici in ne zgolj pomembnost za tiste, ki običajno spremljajo zadeven športni dogodek ali dejavnost; (ii) prebivalci države članice dogodku vsesplošno pripisujejo poseben kulturni pomen, zlasti glede spodbujanja kulturne identitete; (iii) vključenost državne reprezentance v zadevnem dogodku v okviru mednarodno pomembnega tekmovanja ali turnirja; in (iv) dejstvo, da se dogodek običajno predvaja na brezplačni televiziji in da pritegne velik del televizijskih gledalcev.

               (6)

               Znatno število dogodkov, navedenih na seznamu ukrepov Irske, vključno z letnimi in zimskimi olimpijskimi igrami, tekmami svetovnega pokala in evropskega prvenstva v nogometu, na katerih sodeluje irska državna reprezentanca, ter otvoritvenimi, polfinalnimi in finalnimi tekmami teh turnirjev, spada med dogodke, ki se običajno uvrščajo med dogodke z velikim družbenim pomenom, kakor je izrecno navedeno v uvodni izjavi 18 Direktive 97/36/ES. Ti dogodki imajo na Irskem poseben vsesplošni odziv, saj so priljubljeni zlasti pri široki javnosti in ne le pri tistih, ki ponavadi spremljajo športne dogodke. Poleg tega imajo irske igre v svetovnem pokalu in evropskem prvenstvu splošno priznan poseben kulturni pomen zlasti glede spodbujanja irske kulturne identitete. Te igre delujejo kot zbirna točka za širšo družbo in pomagajo ustvarjati občutek narodne identitete in ponosa, da so Irci.

               (7)

               Irske kvalifikacijske igre na evropskem nogometnem prvenstvu doma in na tujem ter na svetovnem pokalu FIFA imajo poseben vsesplošni odziv na Irskem, precej širši od tistih, ki običajno spremljajo šport.

               (8)

               Galski nogomet in irski hurling sta izrazito irska športa. Zato imajo vseirske finalne tekme nogometa in hurlinga med grofijami za irske prebivalce splošno priznan poseben kulturni pomen, zlasti glede spodbujanja nacionalne kulturne identitete.

               (9)

               Na Irskem se ragbi organizirano igra po vsej državi. Zato imajo irske igre v prvenstvu Six nations in ragbijskem finalnem turnirju svetovnega pokala poseben vsesplošni odziv za prebivalce Irske. Irske igre na ragbijskem finalnem turnirju svetovnega pokala vključujejo irsko državno reprezentanco na glavnem mednarodnem turnirju in tako vplivajo na irsko nacionalno identiteto.

               (10)

               Poseben vsesplošni odziv naštetih konjskih dirk in jahalnih športnih dogodkov na Irskem izhaja iz pomembnega vpliva, ki ga ima irska vzreja konjev na podeželske skupnosti po vsej državi. Najpomembnejši konjski dirki na Irskem sta irski Grand National in Irish Derby. Glede na pomembnost konjskih dirk za turizem in mednarodni sloves Irske imajo ti dogodki za prebivalce irske splošno priznan poseben kulturni pomen, zlasti glede spodbujanja kulturne identitete. Tudi nacionalni pokal Dublin Horse Show ima poseben kulturni pomen, ker promovira irsko disciplino preskakovanja ovir in privablja najmočnejše svetovne ekipe v preskakovanju ovir.

               (11)

               Našteti dogodki se ponavadi predvajajo na brezplačni televiziji in pritegnejo velik del televizijskih gledalcev na Irskem.

               (12)

               Zaradi velikega javnega interesa, da se zagotovi javni dostop do predvajanja dogodkov, ki imajo za družbo velik pomen, se zdijo ukrepi Irske sorazmerni in jih je mogoče šteti kot upravičeno odstopanje od temeljne svoboščine opravljanja storitev iz Pogodbe ES.

               (13)

               Ukrepi Irske so skladni s pravili ES o konkurenci, ker določitev izdajatelja televizijskega programa, ki izpolnjuje pogoje za predvajanje naštetih dogodkov, temelji na objektivnih merilih, ki omogočajo dejansko in potencialno konkurenco pri pridobivanju pravic do predvajanja teh dogodkov. Poleg tega tudi število navedenih dogodkov ni tako nesorazmerno, da bi lahko povzročilo izkrivljenje konkurence na končnih trgih brezplačne in plačljive televizije.

               (14)

               Potem ko je Komisija obvestila druge države članice o ukrepih Irske in po posvetovanju z odborom, ustanovljenim na podlagi člena 23a Direktive 89/552/EGS, je Generalni direktorat za izobraževanje in kulturo z dopisom z dne 10. februarja 2003 obvestil Irsko, da Evropska komisija ne namerava nasprotovati priglašenim ukrepom.

               (15)

               Ukrepi Irske so bili sprejeti 13. marca 2003.

               (16)

               Ti ukrepi so bili v skladu s členom 3a(2) Direktive 89/552/EGS objavljeni v seriji C Uradnega lista Evropske unije
                   (2).

               (17)

               Iz sodbe Sodišča prve stopnje v Zadevi T-33/01, Infront WM proti Komisiji, je razvidno, da izjava, da so ukrepi, sprejeti v skladu s členom 3a(1) Direktive 89/552/EGS, v skladu s pravom Skupnosti, pomeni sklep v smislu člena 249 Pogodbe ES, ki ga mora torej Komisija sprejeti. Skladno s tem je treba s tem sklepom izjaviti, da so ukrepi, ki jih je priglasila Irska, v skladu s pravom Skupnosti. Ukrepi, ki jih je Irska dokončno sprejela in so navedeni v Prilogi k temu sklepu, naj se v skladu s členom 3a(2) Direktive 89/552/EGS objavijo v Uradnem listu –

         SKLENILA:
   Člen 1
   Ukrepi, ki jih je Irska v skladu s členom 3a(1) Direktive 89/552/EGS 7. novembra 2002 priglasila Komisiji in so objavljeni v
         Uradnem listu Evropske unije C 100 z dne 26. aprila 2003, so v skladu s pravom Skupnosti.
   Člen 2
   Ukrepi, ki jih je Irska dokončno sprejela in so navedeni v Prilogi k temu sklepu, se v skladu s členom 3a(2) Direktive 89/552/EGS objavijo v Uradnem listu.

      V Bruslju, 25. junija 2007

            Za Komisijo

         Viviane REDING

            Članica Komisije

      (1)  UL L 298, 17.10.1989, str. 23. Direktiva, kakor je bila spremenjena z Direktivo Evropskega parlamenta in Sveta 97/36/ES (UL L 202, 30.7.1997, str. 60).

      (2)  UL C 100, 26.4.2003, str. 12.

      PRILOGA
      Objava v skladu s členom 3a(2) Direktive Sveta 89/552/EGS o usklajevanju nekaterih zakonov in drugih predpisov držav članic o opravljanju dejavnosti razširjanja televizijskih programov
      Ukrepi, ki jih je sprejela Irska in se objavijo v skladu s členom 3a(2) Direktive 89/552/EGS, so:

         „ŠTEVILKA 28 IZ LETA 1999
         Zakon o radioteleviziji (televizijski prenos glavnih dogodkov), 1999
         Razporeditev oddelkov
         Oddelki

                     1.

                  Tolmačenje

                     2.

                  Določitev glavnih dogodkov

                     3.

                  Posvetovanje

                     4.

                  Dolžnosti izdajatelja televizijskega programa v zvezi z izbranimi dogodki

                     5.

                  Dolžnosti izdajatelja televizijskega programa v zvezi z dogodki držav članic

                     6.

                  Civilnopravna sredstva

                     7.

                  Običajne tržne cene

                     8.

                  Kratki naslov
               Navedeni zakoni
         Zakon o Evropskih skupnostih, 1972, št. 27
         Sprememba Zakona o Evropskih skupnostih, 1993, št. 25
         Zakon o radioteleviziji (televizijski prenos glavnih dogodkov), 1999
         Zakon za zagotavljanje televizijskega prenosa dogodkov z velikim družbenim pomenom za uveljavitev člena 3a Direktive Sveta 89/552/EGS z dne 3. oktobra 1989, kakor je bila spremenjena z Direktivo Sveta 97/36/EGS z dne 30. junija 1997, in za zagotovitev drugih povezanih vprašanj. [13. november 1999] za sprejetje s strani irskega parlamenta Oireachtas, kot sledi:

                     (1)

                     V tem zakonu

                                 ima ‚izdajatelj televizijskega programa‘ pomen iz Direktive Sveta;

                                 ‚Direktiva Sveta‘ pomeni Direktivo Sveta 89/552/EGS z dne 3. oktobra 1989 (1) kakor je bila spremenjena z Direktivo Sveta 97/36 z dne 30. junija 1997 (2);

                                 ‚Sporazum EGS‘ ima pomen iz Spremembe Zakona o Evropskih skupnostih iz leta 1993;

                                 ‚dogodek‘ pomeni dogodek, zanimiv za širšo javnost v Evropski uniji, državi članici ali državi ali znatnem delu države, ki ga organizira prireditelj, pravno upravičen prodajati pravice za predvajanje dogodka;

                                 ‚brezplačna televizija‘ pomeni storitev televizijskega prenosa za sprejem, za katerega oseba, ki zagotavlja to storitev, ne zaračuna ničesar;

                                 ‚država članica‘ pomeni državo članico Evropskih skupnosti (v smislu Zakona o Evropskih skupnostih, 1972) in vključuje državo, ki je pogodbenica Sporazuma EGS;

                                 ‚minister‘ pomeni ministra za umetnost, dediščino, galsko govoreče regije in otoke;

                                 ‚skoraj splošni prenos‘ pomeni

                                             (a)

                                             brezplačno televizijo, ki je na voljo za sprejem najmanj 95 odstotkom prebivalcev države; ali

                                             (b)

                                             če so pokritje, zahtevano pod (a), v katerem koli času sposobni zagotoviti manj kot trije izdajatelji televizijskega programa, brezplačno televizijo, ki je na voljo za sprejem najmanj 90 odstotkom prebivalcev države;

                                 ‚kvalificirani izdajatelj televizijskega programa‘ pomeni izdajatelja televizijskega programa, ki se po pododdelku (2) šteje za kvalificiranega izdajatelja televizijskega programa;

                                 ‚televizijsko predvajanje‘ ima pomen iz Direktive Sveta.

                     (2)

                     Za kvalificirane izdajatelje televizijskega programa se štejejo naslednji izdajatelji:

                                 (a)

                                 do 31. decembra 2001 izdajatelj televizijskega programa, ki zagotavlja brezplačen televizijski prenos izbranega dogodka, do katerega ima dostop najmanj 85 odstotkov prebivalcev države;

                                 (b)

                                 1. januarja 2002 in pozneje izdajatelj televizijskega programa, ki zagotavlja skoraj splošni prenos izbranega dogodka.

                     (3)

                     Za namen pododdelka (2) se dva ali več izdajateljev televizijskega programa, ki sklenejo pogodbo ali dogovor o skupnem zagotavljanju skoraj splošnega prenosa izbranega dogodka, štejejo za enega izdajatelja televizijskega programa v zvezi s tem dogodkom.

                     (4)

                     Izdajatelj televizijskega programa lahko zaprosi ministra, da razreši spor glede obsega brezplačne televizije, ki jo zagotavlja izdajatelj televizijskega programa v državi, za namen pododdelka (2) in opredelitve ‚skoraj splošnega prenosa‘ v pododdelku (1).

                     (5)

                     Minister se lahko posvetuje s tehničnimi strokovnjaki ali drugimi osebami ali organi, za katere meni, da so primerni, preden razreši spor iz pododdelka (4).

                     (6)

                     V tem zakonu

                                 (a)

                                 se sklicevanje na vsako sprejetje, razen če smisel besedila zahteva drugače, razume kot sklicevanje na navedeno sprejetje, kakor je bilo spremenjeno ali razširjeno s katerim koli poznejšim sprejetjem, vključno s tem zakonom;

                                 (b)

                                 je sklicevanje na oddelek sklicevanje na oddelek tega zakona, razen če je navedeno, da je mišljeno sklicevanje na kakšno drugo sprejetje; in

                                 (c)

                                 je sklicevanje na pododdelek, odstavek ali pododstavek sklicevanje na pododdelek, odstavek ali pododstavek določbe, v kateri se pojavi sklicevanje, razen, če je navedeno, da je mišljeno sklicevanje na kakšno drugo določbo.

                     (1)

                     Minister lahko z odredbo

                                 (a)

                                 določi dogodke z velikim družbenim pomenom, za katere je treba v javnem interesu zagotoviti pravico kvalificiranega izdajatelja televizijskega programa za zagotavljanje brezplačnih televizijskih storitev; in

                                 (b)

                                 določi, ali naj bo za prenos dogodka, izbranega v skladu z odstavkom (a), na voljo brezplačna televizija

                                             (i)

                                             v neposrednem ali poznejšem prenosu ali oboje in

                                             (ii)

                                             v celoti, delno ali oboje, v celoti in delno.

                     (2)

                     Minister pri odločitvi iz pododdelka (1)(a) upošteva vse okoliščine in zlasti vsako od naslednjih meril:

                                 (a)

                                 obseg, v katerem ima dogodek poseben vsesplošni odziv za prebivalce Irske;

                                 (b)

                                 obseg, v katerem ima dogodek vsesplošno priznan poseben kulturni pomen za prebivalce Irske.

                     (3)

                     Pri določanju obsega, v katerem sta izpolnjeni merili iz pododdelka (2), lahko minister upošteva naslednje dejavnike:

                                 (a)

                                 ali dogodki vključujejo sodelovanje (državne) reprezentance ali Ircev;

                                 (b)

                                 preteklo prakso ali izkušnje v zvezi s televizijskimi prenosi dogodka ali podobnih dogodkov.

                     (4)

                     Minister pri sprejemanju odločitve iz pododdelka (1)(b) upošteva naslednje:

                                 (a)

                                 naravo dogodka;

                                 (b)

                                 uro v državi takrat, ko poteka dogodek;

                                 (c)

                                 praktične vidike predvajanja.

                     (5)

                     Minister lahko z odredbo prekliče ali spremeni odredbo iz tega oddelka.

                     (6)

                     Minister se posvetuje z ministrom za turizem, šport in rekreacijo preden izda, prekliče ali spremeni odredbo iz tega oddelka.

                     (7)

                     Kadar je dan predlog, da se izda, prekliče ali spremeni odredba iz tega oddelka, se osnutek odredbe predloži obema domovoma irskega parlamenta Oireachtas in odredba se ne izda, dokler oba doma ne sprejmeta sklepa o odobritvi.

                     (1)

                     Pred izdajo odredbe iz oddelka 2 minister

                                 (a)

                                 si ustrezno prizadeva, da se posvetuje z organizatorji dogodka in izdajatelji televizijskega programa, ki so v sodni pristojnosti države za namen Direktive Sveta,

                                 (b)

                                 objavi obvestilo o dogodku, ki ga namerava minister določiti na podlagi navedenega oddelka, vsaj v enem časopisu, ki izhaja v državi, in

                                 (c)

                                 pozove javnost, naj poda pripombe na nameravano določitev.

                     (2)

                     Če ni mogoče ugotoviti, kdo je organizator dogodka ali če se organizator ali izdajatelj televizijskega programa, ki je pod sodno pristojnostjo države, ne odzove na ministrova prizadevanja, da bi se posvetoval, to ne prepreči izdaje odredbe iz oddelka 2.

                     (1)

                     Kadar izdajatelj televizijskega programa v sodni pristojnosti države, ki ni kvalificiran izdajatelj televizijskega programa, pridobi izključne pravice za prenašanje izbranega dogodka, ta izdajatelj ne predvaja dogodka, razen če je bil dogodek dan na voljo kvalificiranemu izdajatelju v skladu z odredbo iz oddelka 2, na zahtevo in s plačilom običajne tržne cene s strani kvalificiranega izdajatelja.

                     (2)

                     Kadar kvalificirani izdajatelj televizijskega programa pridobi pravico za prenašanje izbranega dogodka (v skladu s tem oddelkom ali neposredno), kvalificirani izdajatelj predvaja dogodek na brezplačni televiziji, ki zagotavlja skoraj splošni prenos v skladu z odredbo iz oddelka 2.

                     (3)

                     v tem oddelku ‚izbrani dogodek‘ pomeni dogodek, ki je določen v odredbi iz oddelka 2.

               5.   Kadar druga država članica izbere dogodek kot dogodek z velikim pomenom za družbo v tej državi članici in Evropska komisija sporoči ukrepe, ki jih sprejme ta država članica v skladu s členom 3a(2) Direktive Sveta, noben izdajatelj televizijskega programa pod sodno pristojnostjo države, ki pridobi izključne pravice za izbrani dogodek, ne uveljavi teh izključnih pravic na tak način, da bi bil znaten del javnosti v tej državi članici prikrajšan za možnost spremljanja dogodkov v skladu s sprejetimi ukrepi.

                     (1)

                     Kadar izdajatelj televizijskega programa (‚prizadeti izdajatelj‘) domneva, da sta se, se ali se bosta katera koli dejavnost ali ravnanje, prepovedano z oddelkom 4 ali 5, izvajali s strani enega ali več izdajateljev televizijskega programa (‚drugi izdajatelj‘), je prizadeti izdajatelj upravičen vložiti na višje sodišče zahtevek za naslednja pravna sredstva proti drugemu izdajatelju:

                                 (a)

                                 sklep sodišča, ki prepoveduje drugemu izdajatelju izvajanje ali poskušanje izvajanja dejavnosti ali ravnanja, prepovedanega z oddelkom 4 ali 5;

                                 (b)

                                 izjavo, da je pogodba, na podlagi katere je drugi izdajatelj pridobil izključne pravice do izbranega dogodka, nična;

                                 (c)

                                 odškodnino od drugega izdajatelja;

                                 (d)

                                 navodilo, da se prizadetemu izdajatelju ponudi pravica do zagotavljanja televizijskega prenosa dogodka po običajnih tržnih cenah.

                     (2)

                     Vloga na višje sodišče za odredbo iz pododdelka (1) je predlog in sodišče lahko ob obravnavi zadeve sprejme takšno vmesno ali začasno odredbo, ki se mu zdi primerna.

                     (1)

                     Če se izdajatelji televizijskega programa ne morejo sporazumeti o tem, kaj so običajne tržne cene za televizijski prenos dogodka, lahko za namen oddelka 4(1), kateri koli izdajatelj v obliki povzetka vloži na višje sodišče zahtevek za odredbo o določitvi običajnih tržnih cen za dogodek.

                     (2)

                     Odredba iz pododdelka (1) lahko vsebuje posledične in dodatne določbe, ki jih višje sodišče šteje za primerne.

               8.   Ta zakon se lahko navaja kot Zakon o radioteleviziji (televizijski prenos glavnih dogodkov), 1999.
         Zakonski instrumenti
         S.I. št. 99 iz leta 2003
         Odredba (imenovanje glavnih dogodkov) iz leta 2003 o Zakonu o radioteleviziji (televizijski prenos glavnih dogodkov), 1999.
         2003
         Podpisani, Dermot Ahern, Minister za zveze, morske in naravne vire, pri izvajanju pooblastil, ki so mi podeljena s pododdelkom (1) oddelka 2 Zakona o radioteleviziji (televizijski prenos glavnih dogodkov), Zakon 1999 (št. 28 iz leta 1999) in Odredbo o radioteleviziji (prenos resornih, upravnih in ministrskih funkcij), Odredba 2002 (S.I. št. 302 iz leta 2002) (kakor je bila prilagojena s strani morskih in naravnih virov) (sprememba imena resorja in naziva ministra) z leta 2002 (S.I. št. 307 iz leta 2002)), po posvetovanju z Ministrom za umetnost, šport in turizem, kakor je predvideno v pododdelku (6) (kakor je bil prilagojen s strani turizma, športa in rekreacije (sprememba imena resorja, naziv ministra), 2002 (S.I. št. 307 iz leta 2002)) tega oddelka, izdajam naslednjo odredbo, za katero je bil v skladu s pododdelkom (7) navedenega oddelka predložen osnutek obema domovoma irskega parlamenta Oireachtas in sta oba doma sprejela sklep o odobritvi osnutka:

                     1.

                     Ta odredba se lahko navaja kot Odredba (imenovanje glavnih dogodkov) iz leta 2003 o Zakonu o radioteleviziji (televizijski prenos glavnih dogodkov), 1999.

                     2.

                     Dogodki, navedeni v seznamu k tej odredbi, so izbrani kot dogodki z velikim družbenim pomenom, za katere naj se v javnem interesu zagotovi pravica kvalificiranega izdajatelja televizijskega programa za zagotavljanje neposrednega prenosa na brezplačni televiziji.

                     3.

                     Vse irske igre v ragbijskem prvenstvu Six nations so izbrane kot dogodek z velikim družbenim pomenom, za katere naj se v javnem interesu zagotovi pravica kvalificiranega izdajatelja televizijskega programa za zagotavljanje poznejšega prenosa na brezplačni televiziji.

            SEZNAM

         Uredba 2
         Letne olimpijske igre
         Vseirski medkrajevni finale v ragbiju in hurlingu
         Kvalifikacijske tekme evropskega prvenstva v nogometu in FIFA svetovnega prvenstva v nogometu, na katerih sodeluje Irska, doma in drugje
         Tekme Irske finala evropskega prvenstva v nogometu in finala turnirjev FIFA svetovnega prvenstva v nogometu
         Otvoritvene igre, polfinalne in finalne tekme na finalu evropskega nogometnega prvenstva in finalnem turnirju svetovnega pokala FIFA
         Tekme Irske v finalu svetovnega prvenstva v ragbiju
         Irish Grand National in Irish Derby
         Nations Cup na Horse Showu v Dublinu

            IZDANO z mojim uradnim pečatom,
            13. marca 2003.

                  DERMOT AHERN

                  Minister za zveze, morske in naravne vire“


title: 2012/613/EU: Sklep Evropskega parlamenta z dne 10. maja 2012 o zaključku poslovnih knjig Skupnega podjetja za izvajanje skupne tehnološke pobude za inovativna zdravila za proračunsko leto 2010

text:
               17.10.2012

               SL

               Uradni list Evropske unije

               L 286/341

         SKLEP EVROPSKEGA PARLAMENTA
   z dne 10. maja 2012
   o zaključku poslovnih knjig Skupnega podjetja za izvajanje skupne tehnološke pobude za inovativna zdravila za proračunsko leto 2010
   (2012/613/EU)
   EVROPSKI PARLAMENT,

               —

               ob upoštevanju končnih letnih računovodskih izkazov Skupnega podjetja za izvajanje skupne tehnološke pobude za inovativna zdravila za proračunsko leto 2010,

               —

               ob upoštevanju poročila Računskega sodišča o letnih računovodskih izkazih Skupnega podjetja za izvajanje skupne tehnološke pobude za inovativna zdravila za proračunsko leto 2010, skupaj z odgovori skupnega podjetja (1),

               —

               ob upoštevanju priporočila Sveta z dne 21. februarja 2012 (06086/2012 – C7-0050/2012),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

               —

               ob upoštevanju Uredbe Sveta (ES) št. 73/2008 z dne 20. decembra 2007 o ustanovitvi Skupnega podjetja za izvajanje skupne tehnološke pobude za inovativna zdravila (3), zlasti člena 11(4) Uredbe,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (4), zlasti člena 94 Uredbe,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor (A7-0108/2012),

               1.

               odobri zaključek poslovnih knjig Skupnega podjetja za izvajanje skupne tehnološke pobude za inovativna zdravila za proračunsko leto 2010;

               2.

               naroči svojemu predsedniku, naj ta sklep posreduje izvršnemu direktorju Skupnega podjetja za izvajanje skupne tehnološke pobude za inovativna zdravila, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 368, 16.12.2011, str. 17.

      (2)  UL L 248, 16.9.2002, str. 1.

      (3)  UL L 30, 4.2.2008, str. 38.

      (4)  UL L 357, 31.12.2002, str. 72.


title: 2009/193/ES: Sklep Evropskega parlamenta z dne 22. aprila 2008 o razrešnici glede izvrševanja splošnega proračuna Evropske unije za proračunsko leto 2006, Oddelek VI – Evropski ekonomsko-socialni odbor

text:
               31.3.2009

               SL

               Uradni list Evropske unije

               L 88/79

         SKLEP EVROPSKEGA PARLAMENTA
   z dne 22. aprila 2008
   o razrešnici glede izvrševanja splošnega proračuna Evropske unije za proračunsko leto 2006, Oddelek VI – Evropski ekonomsko-socialni odbor
   (2009/193/ES)
   EVROPSKI PARLAMENT,
   ob upoštevanju splošnega proračuna Evropske unije za proračunsko leto 2006 (1),
   ob upoštevanju zaključnega letnega računa Evropskih skupnosti za proračunsko leto 2006 – Zvezek I (C6-0367/2007) (2),
   ob upoštevanju letnega poročila Evropskega ekonomsko-socialnega odbora organu, ki sprejme Sklep o razrešnici o opravljenih notranjih revizijah v letu 2006,
   ob upoštevanju letnega poročila Računskega sodišča o izvrševanju proračuna za proračunsko leto 2006 in njegovih posebnih poročil z odgovori revidiranih institucij (3),
   ob upoštevanju izjave o zanesljivosti računovodskih izkazov ter o zakonitosti in pravilnosti z njimi povezanih transakcij, ki jo Računsko sodišče predloži v skladu s členom 248 Pogodbe ES (4),
   ob upoštevanju členov 272(10), 274, 275 in 276 Pogodbe ES,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (5), zlasti členov 50, 86, 145, 146 in 147 Uredbe,
   ob upoštevanju člena 71 in Priloge V svojega Poslovnika,
   ob upoštevanju poročila Odbora za proračunski nadzor (A6-0098/2008),

               1.

               podeli razrešnico generalnemu sekretarju Evropskega ekonomsko-socialnega odbora glede izvrševanja proračuna Evropskega ekonomsko-socialnega odbora za proračunsko leto 2006;

               2.

               navaja svoje pripombe v priloženi resoluciji;

               3.

               naroči svojemu predsedniku, naj ta sklep in resolucijo, ki je njegov sestavni del, posreduje Svetu, Komisiji, Sodišču Evropskih skupnosti, Računskemu sodišču, Evropskemu varuhu človekovih pravic in Evropskemu nadzorniku za varstvo osebnih podatkov ter poskrbi za njuno objavo v Uradnem listu Evropske unije (serija L).

            Predsednik

         Hans-Gert PÖTTERING

            Generalni sekretar

         Harald RØMER

      (1)  UL L 78, 15.3.2006.

      (2)  UL C 274, 15.11.2007, str. 1.

      (3)  UL C 273, 15.11.2007, str. 1.

      (4)  UL C 274, 15.11.2007, str. 130.

      (5)  UL L 248, 16.9.2002, str. 1.
    ---documentbreak---

               31.3.2009

               SL

               Uradni list Evropske unije

               L 88/80

         RESOLUCIJA EVROPSKEGA PARLAMENTA
   z dne 22. aprila 2008
   s pripombami, ki so sestavni del Sklepa o razrešnici glede izvrševanja splošnega proračuna Evropske unije za proračunsko leto 2006, Oddelek VI – Evropski ekonomsko-socialni odbor
   EVROPSKI PARLAMENT,
   ob upoštevanju splošnega proračuna Evropske unije za proračunsko leto 2006 (1),
   ob upoštevanju zaključnega letnega računa Evropskih skupnosti za proračunsko leto 2006 – Zvezek I (C6-0367/2007) (2),
   ob upoštevanju letnega poročila Evropskega ekonomsko-socialnega odbora organu, ki sprejme Sklep o razrešnici o opravljenih notranjih revizijah v letu 2006,
   ob upoštevanju letnega poročila Računskega sodišča o izvrševanju proračuna za proračunsko leto 2006 in njegovih posebnih poročil z odgovori revidiranih institucij (3),
   ob upoštevanju izjave o zanesljivosti računovodskih izkazov ter o zakonitosti in pravilnosti z njimi povezanih transakcij, ki jo predloži Računsko sodišče v skladu s členom 248 Pogodbe ES (4),
   ob upoštevanju členov 272(10), 274, 275 in 276 Pogodbe ES,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (5), ter zlasti členov 50, 86, 145, 146 in 147 Uredbe,
   ob upoštevanju člena 71 in Priloge V svojega Poslovnika,
   ob upoštevanju poročila Odbora za proračunski nadzor (A6-0098/2008),

               1.

               ugotavlja, da je imel Evropski ekonomsko-socialni odbor (EESO) leta 2006 na voljo odobritve za prevzem obveznosti v skupnem znesku 112 389 673,52 EUR (2005: 106 880 105,67 EUR) s stopnjo izkoriščenosti 97,01 %;

               2.

               ugotavlja, da računovodski izkazi Evropskega ekonomsko-socialnega odbora od uvedbe računovodstva na podlagi nastanka poslovnih dogodkov, ki je začelo veljati 1. januarja 2005, razkrivajo negativen poslovni izid 2 204 729 EUR (primanjkljaj) ter enaka zneska (164 448 636 EUR) za sredstva in obveznosti;

               3.

               pozdravlja dejstvo, da je bil decembra 2007 podpisan nov dogovor o upravnem sodelovanju med Evropskim ekonomsko-socialnim odborom in Odborom regij (OR) za obdobje 2008–2014; je prepričan, da bo sodelovanje med institucijama finančno ugodno za evropske davkoplačevalce;

               4.

               pozdravlja jasno zavezo obeh Odborov k cilju usklajevanja svojih standardov za notranji nadzor, ki temelji na najboljših praksah, kakor tudi na drugih ustreznih finančnih postopkih, ki se nanašajo na skupne službe;

               5.

               ugotavlja, da novi dogovor ohranja najbolj pomembna področja (infrastruktura, informacijske tehnologije in telekomunikacija, prevajanje, vključno z oblikovanjem dokumentov) v pristojnosti skupnih služb, istočasno pa je omejeno število služb ločeno, kot so notranje službe, socialno-zdravstvena služba, knjižnica in predtisk;

               6.

               kljub temu poudarja, da bi moralo biti to ločevanje proračunsko nevtralno, in zato nemudoma poziva Odbora k izvedbi skupne analize, ki bi bila del vmesnega pregleda, da se tako ocenijo korist, ki bi jih imela ta preusmeritev sredstev na Odbora; poziva Odbora, da Parlament obveščata o malih sporazumih o sodelovanju na področjih, ki jih zadeva ločevanje;

               7.

               opozarja na pripombo Evropskega računskega sodišča v odstavku 10.19 zgoraj omenjenega letnega poročila, ki navaja, da so se nekatere pomanjkljivosti na področju upravljanja in nadzora pokazale v zvezi z javnimi naročili; z zaskrbljenostjo ugotavlja, da je v okviru vseh odhodkov za javna naročila velik odstotek postopkov s pogajanjem namesto javnih razpisov; vendar pozdravlja informacije, ki so jih posredovale skupne službe, v skladu s katerimi so bile za večino storitev, povezanih z zgradbami, ki so bile predhodno dodeljene po postopkih s pogajanjem, podpisane nove pogodbe po javnih razpisih ali za katere še potekajo postopki javnega razpisa;

               8.

               v zvezi s tem pozdravlja oblikovanje enote za pogodbe v okviru skupnih služb, ki bo nudila pomoč vsem operativnim oddelkom iz skupnih služb na področju javnih naročil; ugotavlja, da je bila v okviru novega dogovora služba za preverjanje skupnih služb prenesena v službe, ki so lastne vsakemu Odboru;

               9.

               ugotavlja, da je v skladu z odgovori skupne službe na vprašalnik poročevalca, z najemom stavb Remorqueur in Van Maerlant v letu 2007 zdaj zasedenih 92 % vseh prostorov za pisarne Odborov in tako za prihodnje leto ni bojazni za prostorsko stisko;

               10.

               v zvezi z obnovo vhodnega prostora stavbe Montoyer ugotavlja, da je notranji revizor Evropskega ekonomsko-socialnega odbora v zaključkih navedel, da „ni našel elementov, ki bi napeljevali, da je bila določitev kazni za pozno izvedbo obnove vhodnega prostora stavbe Montoyer neopravičljiva“; opozarja, da je bilo to poročilo poslano OLAF-u in da mu ni sledilo spremljanje, s katerim bi bila EESO in OR seznanjena;

               11.

               ugotavlja, da je EESO v svojem letnem poročilu o dejavnostih menil, da so bili številni naknadni nadzori, izvedeni leta 2006, nezadostni; z zadovoljstvom ugotavlja ukrepe, ki jih je EESO sprejel za izboljšanje tega položaja, vključno z vzpostavitvijo stalnega stanja zaposlenih, izboljšanjem interoperabilnosti preveriteljev in podobno;

               12.

               meni, da je ključno, da je nadzor, ki ga izvajajo na primer odredbodajalci, preveritelji in revizorji, dovolj strog; v zvezi s tem poudarja pomen zadostnega števila naključnih pregledov na vseh področjih, poleg nekaj strateških, ki imajo višjo stopnjo tveganja;

               13.

               v zvezi s tem z zadovoljstvom opaža osebno zagotovilo, ki ga je generalni sekretar EESO dal parlamentarnemu Odboru za proračunski nadzor, o tem, da so obstajala dejanska jamstva in varstvo glede učinkovitosti in rednosti predhodnih in naknadnih kontrol;

               14.

               pozdravlja oblikovanje Revizijskega odbora, ki ga sestavljajo trije člani EESO, ki jim pomaga zunanji revizor in ki poroča predsedniku EESO, in naloge katerega med drugim vključujejo preverjanje neodvisnosti enote notranje revizije in ocenjevanje ukrepov, ki so bili sprejeti kot odziv na priporočila iz revizijskih poročil;

               15.

               z obžalovanjem ugotavlja, da je bilo v okviru belgijskega kazenskega postopka zoper nekdanjega člana EESO v zvezi s potnimi stroški (na katerega se sklicuje četrti odstavek resolucije Parlamenta o razrešnici z dne 27. aprila 2006 (6) ustno zaslišanje pred sodiščem petkrat preloženo, trikrat na zahtevo obrambe; z zadovoljstvom ugotavlja, da je uprava EESO predložila pisni dokaz, iz katerega je razvidno, da Odbor ni spodbujal teh odlaganj;

               16.

               z zadovoljstvom ugotavlja, da je bil splošni pregled pravil za povračilo potnih stroškov in stroškov sestankov za člane EESO sprejet 10. oktobra 2007 in je imel za cilj izboljšanje in poenostavitev zadevnih postopkov, ter je sočasno zagotovil preglednost in enako obravnavanje vseh članov ter upošteval tehnološki razvoj (kot so elektronske vozovnice, rezervacije hotelov prek interneta ter video konference).

      (1)  UL L 78, 15.3.2006.

      (2)  UL C 274, 15.11.2007, str. 1.

      (3)  UL C 273, 15.11.2007, str. 1.

      (4)  UL C 274, 15.11.2007, str. 130.

      (5)  UL L 248, 16.9.2002, str. 1.

      (6)  UL C 296 E, 6.12.2006, str. 171.


title: Sklep Sveta z dne 21. maja 2007 o imenovanju bolgarskih in romunskih članov in nadomestnih članov v skupini vladnih predstavnikov upravnega odbora Evropske fundacije za izboljšanje življenjskih in delovnih razmer

text:
               11.9.2007

               SL

               Uradni list Evropske unije

               C 212/4

      SKLEP SVETA

   z dne 21. maja 2007
   o imenovanju bolgarskih in romunskih članov in nadomestnih članov v skupini vladnih predstavnikov upravnega odbora Evropske fundacije za izboljšanje življenjskih in delovnih razmer
   (2007/C 212/07)
   SVET EVROPSKE UNIJE JE –
   ob upoštevanju Uredbe Sveta (EGS) št. 1365/75 z dne 26. maja 1975 o ustanovitvi Evropske fundacije za izboljšanje življenjskih in delovnih razmer (1), kakor je bila spremenjena z Uredbo (ES) št. 1111/2005, še zlasti člena 6 Uredbe,
   ob upoštevanju seznama kandidatov za vladne predstavnike, ki sta ga vladi Bolgarije in Romunije posredovali Svetu,
   ob upoštevanju naslednjega:

               (1)

               Svet je s Sklepom z dne 13. decembra 2004 (2) imenoval člane in nadomestne člane upravnega odbora Evropske fundacije za izboljšanje življenjskih in delovnih razmer za obdobje od 19. oktobra 2004 do 18. oktobra 2007.

               (2)

               Bolgarske in romunske člane in nadomestne člane, ki zastopajo vlade, je treba imenovati za obdobje do 18. oktobra 2007 –

         SKLENIL:
   Edini člen
   Za člane in nadomestne člane upravnega odbora Evropske fundacije za izboljšanje življenjskih razmer in delovnih razmer so za obdobje do 18. oktobra 2007 imenovani:
   VLADNI PREDSTAVNIKI

               Država

               Člani

               Nadomestni člani

               Bolgarija

               g. Lazar LAZAROV

               ga. Donka DONČEVA

               Romunija

               g. Sorin Ioan BOTEZATU

               ga. Elena ISPAS

      V Bruslju, 21. maja 2007.

            Za Svet

            Predsednik

         M. GLOS

      (1)  UL L 139, 30.5.1975, str. 1.

      (2)  UL C 317, 22.12.2004, str. 4.


title: Sklep Komisije z dne 18. aprila 2017 o instrumentu za pomoč beguncem v Turčiji, ki spreminja Sklep Komisije C(2015) 9500 z dne 24. novembra 2015

text:
               19.4.2017

               SL

               Uradni list Evropske unije

               C 122/4

         SKLEP KOMISIJE
   z dne 18. aprila 2017
   o instrumentu za pomoč beguncem v Turčiji, ki spreminja Sklep Komisije C(2015) 9500 z dne 24. novembra 2015 (1)

   (2017/C 122/04)
   EVROPSKA KOMISIJA JE –
   ob upoštevanju Pogodbe o delovanju Evropske unije ter zlasti člena 210(2) in člena 214(6) Pogodbe,
   ob upoštevanju naslednjega:

               (1)

               Sklep Komisije C(2015) 9500 final je vzpostavil mehanizem usklajevanja – instrument za pomoč beguncem v Turčiji (v nadaljnjem besedilu: instrument), da bi se zagotovili podpora tej državi za zadostitev nujnih humanitarnih in razvojnih potreb beguncev in njihovih gostiteljskih skupnosti ter pomoč nacionalnim in lokalnim organom pri obvladovanju pritoka beguncev ter spoprijemanju z njegovimi posledicami. Instrument je namenjen usklajevanju in usmerjanju dejavnosti, ki se financirajo iz proračuna Unije in z dvostranskimi prispevki držav članic.

               (2)

               Predstavniki vlad držav članic so se 3. februarja 2016 v okviru Coreper dogovorili o „skupnem dogovoru o vzpostavitvi okvira upravljanja in izpolnjevanja pogojev za instrument za begunce v Turčiji med državami članicami EU in Komisijo“ (2) (v nadaljnjem besedilu: skupni dogovor) in modelu potrdila o finančnih prispevkih, s katerim se države članice zavežejo, da bodo prispevale v instrument za pomoč beguncem v Turčiji.

               (3)

               Države članice so se 3. februarja 2016 v okviru Coreper dogovorile, da bodo odpravile sklice na obrestne mere za zamude pri plačilu prispevkov tako v osnutku skupnega dogovora kot v osnutku modela potrdila o finančnih prispevkih. Sklep Komisije C(2016) 855 je spremenil Sklep Komisije C(2015) 9500 final zaradi njegove uskladitve s skupnim dogovorom.

               (4)

               Na podlagi točke 2 skupnega dogovora je Komisija odgovorna za upravljanje finančnih prispevkov v skladu z Uredbo (EU, Euratom) št. 966/2012 (3) in Delegirano uredbo Komisije (EU) št. 1268/2012 (4). To vključuje določbe o ugotovitvi terjatev (5) in plačilu (zamudnih) obresti (6).

               (5)

               Člen 83(1) Delegirane uredbe Komisije (EU) št. 1268/2012 določa, da se za vsako terjatev, ki ni poplačana v roku, določenem v opominu, zaračunajo obresti brez poseganja v kakršne koli posebne določbe, ki izhajajo iz uporabe predpisov za posamezni sektor.

               (6)

               Finančni prispevki držav članic v instrument za pomoč beguncem v Turčiji so prostovoljni in se, v nasprotju z lastnimi sredstvi, ne pokrivajo z že obstoječo obveznostjo. Zato ni primerno od držav članic zahtevati, da plačajo obresti za zamude pri plačilu svojih prispevkov v instrument za pomoč beguncem v Turčiji. Sklep Komisije C(2015) 9500 bi bilo zato treba ustrezno spremeniti, da se določi odstopanje od člena 83(1) pravil uporabe finančne uredbe.

               (7)

               Komisija bo še naprej spremljala pravočasno plačevanje prispevkov držav članic v instrument za begunce v Turčiji, kar je ključnega pomena, da se doseže uresničitev njegovih ciljev, ter o tem obveščala usmerjevalni odbor instrumenta.

               (8)

               Ta sklep bi bilo treba uporabljati retroaktivno od 10. februarja 2016, tj. datuma sprejetja Sklepa Komisije C(2016) 855, da se zajamejo finančni prispevki, ki so jih države članice že plačale –

         SPREJELA NASLEDNJI SKLEP:
   Člen 1
   Sklep Komisije C(2015) 9500 se spremeni:
   v členu 6 se odstavku 3 doda naslednje besedilo:

      „Pri zapoznelem plačilu finančnega prispevka države članice v instrument za pomoč beguncem v Turčiji se ne zaračunajo zamudne obresti.“

   Člen 2
   Ta sklep se uporablja od 10. februarja 2016.

      V Bruslju, 18. aprila 2017

            Za Komisijo

            Član Komisije

         Günther H. OETTINGER

      (1)  Kakor je bil spremenjen s Sklepom Komisije C(2016) 855 final.

      (2)  Glej dokument COMBUD 49/1/16 REV1.

      (3)  Uredba (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (UL L 298, 26.10.2012, str. 1).

      (4)  Delegirana uredba Komisije (EU) št. 1268/2012 z dne 29. oktobra 2012 o pravilih uporabe Uredbe (EU, Euratom) št. 966/2012 Evropskega parlamenta in Sveta o finančnih pravilih, ki se uporabljajo za splošni proračun Unije (UL L 362, 31.12.2012, str. 1).

      (5)  Člen 78 Uredbe 966/2012 in člen 81 Delegirane uredbe Komisije (EU) št. 1268/2012.

      (6)  Člen 83 Delegirane uredbe Komisije (EU) št. 1268/2012.


title: 2004/646/ES, Euratom: Sklep predstavnikov vlad držav članic Evropske unije z dne 14. julija 2004 o imenovanju sodnikov Sodišča prve stopnje Evropskih skupnosti

text:
               22.9.2004

               SL

               Uradni list Evropske unije

               L 297/17

      SKLEP PREDSTAVNIKOV VLAD DRŽAV ČLANIC EVROPSKE UNIJE

   z dne 14. julija 2004
   o imenovanju sodnikov Sodišča prve stopnje Evropskih skupnosti
   (2004/646/ES, Euratom)
   PREDSTAVNIKI VLAD DRŽAV ČLANIC EVROPSKE UNIJE SO –
   ob upoštevanju Pogodbe o ustanovitvi Evropske skupnosti in zlasti člena 224 Pogodbe,
   ob upoštevanju Pogodbe o ustanovitvi Evropske skupnosti za atomsko energijo in zlasti člena 140 Pogodbe,
   ob upoštevanju naslednjega:

               (1)

               Mandati gospodov DEHOUSSE in VESTERDORF, gospe JÜRIMÄE, gospodov VILARAS, PAPASAVVAS, JAEGER, CZÚCZ, MEIJ, AZIZI, gospe WISZNIEWSKA- BIAŁECKA in gospe MARTINS de NAZARÉ RIBEIRO, gospoda ŠVÁBY ter gospe TIILI, sodnikov na Sodišču prve stopnje, se iztečejo 31. avgusta 2004.

               (2)

               Ustrezno je, da se člani Sodišča prve stopnje delno zamenjajo za obdobje od 1. septembra 2004 do 31. avgusta 2010 –

         SKLENILI:
   Člen 1
   Za obdobje od 1. septembra 2004 do 31. avgusta 2010 se za sodnike Sodišča prve stopnje imenujejo:

               Gospod Franklin DEHOUSSE

               Gospod Bo VESTERDORF

               Gospa Küllike JÜRIMÄE

               Gospod Mihalis VILARAS

               Gospod Savvas S. PAPASAVVAS

               Gospod Marc JAEGER

               Gospod Ottó CZÚCZ

               Gospod Arjen Willem Hendrik MEIJ

               Gospod Josef AZIZI

               Gospa Irena WISZNIEWSKA-BIAŁECKA

               Gospa Maria Eugénia MARTINS de NAZARÉ RIBEIRO

               Gospod Daniel ŠVÁBY

               Gospa Virpi TIILI

         Člen 2
   Ta sklep se objavi v Uradnem listu Evropske unije.

      V Bruslju, 14. julija 2004

            Za Svet

            Predsednik

         T. DE BRUIJN


title: Sklep Evropskega parlamenta (EU) 2015/1708 z dne 29. aprila 2015 o zaključnem računu Skupnega podjetja Artemis za proračunsko leto 2013

text:
               30.9.2015

               SL

               Uradni list Evropske unije

               L 255/422

      SKLEP EVROPSKEGA PARLAMENTA (EU) 2015/1708
      z dne 29. aprila 2015
      o zaključnem računu Skupnega podjetja Artemis za proračunsko leto 2013
      EVROPSKI PARLAMENT,

                  —

                  ob upoštevanju končnega zaključnega računa Skupnega podjetja Artemis za proračunsko leto 2013,

                  —

                  ob upoštevanju poročila Računskega sodišča o zaključnem računu Skupnega podjetja Artemis za proračunsko leto 2013 z odgovori skupnega podjetja (1),

                  —

                  ob upoštevanju izjave o zanesljivosti (2) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2013 v skladu s členom 287 Pogodbe o delovanju Evropske unije pripravilo Računsko sodišče,

                  —

                  ob upoštevanju priporočila Sveta z dne 17. februarja 2015 o podelitvi razrešnice skupnemu podjetju glede izvrševanja proračuna za proračunsko leto 2013 (05306/2015 – C8-0049/2015),

                  —

                  ob upoštevanju člena 319 Pogodbe o delovanju Evropske unije,

                  —

                  ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3),

                  —

                  ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (4), zlasti člena 209,

                  —

                  ob upoštevanju Uredbe Sveta (ES) št. 74/2008 z dne 20. decembra 2007 o ustanovitvi Skupnega podjetja Artemis za izvedbo skupne tehnološke pobude o vgrajenih računalniških sistemih (5),

                  —

                  ob upoštevanju Uredbe Sveta (EU) št. 561/2014 z dne 6. maja 2014 o ustanovitvi Skupnega podjetja ECSEL (6), zlasti člena 1(2) in člena 12,

                  —

                  ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (7),

                  —

                  ob upoštevanju Delegirane uredbe Komisije (EU) št. 110/2014 z dne 30. septembra 2013 o vzorčni finančni uredbi za subjekte javno-zasebnega partnerstva iz člena 209 Uredbe (EU, Euratom) št. 966/2012 Evropskega parlamenta in Sveta (8),

                  —

                  ob upoštevanju člena 94 in Priloge V Poslovnika,

                  —

                  ob upoštevanju poročila Odbora za proračunski nadzor (A8-0103/2015),

         1.

            odloži odobritev zaključnega računa Skupnega podjetja Artemis za proračunsko leto 2013;

         2.

            naroči svojemu predsedniku, naj ta sklep posreduje izvršnemu direktorju Skupnega podjetja ECSEL (nekdanje Skupno podjetje ENIAC in Skupno podjetje Artemis), Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

               Predsednik

            Martin SCHULZ

               Generalni sekretar

            Klaus WELLE

         (1)  UL C 452, 16.12.2014, str. 8.

         (2)  UL C 452, 16.12.2014, str. 9.

         (3)  UL L 248, 16.9.2002, str. 1.

         (4)  UL L 298, 26.10.2012, str. 1.

         (5)  UL L 30, 4.2.2008, str. 52.

         (6)  UL L 169, 7.6.2014, str. 152.

         (7)  UL L 357, 31.12.2002, str. 72.

         (8)  UL L 38, 7.2.2014, str. 2.


title: 2012/446/EU: Sklep Sveta z dne 24. julija 2012 o začetku avtomatizirane izmenjave daktiloskopskih podatkov na Madžarskem

text:
               28.7.2012

               SL

               Uradni list Evropske unije

               L 202/23

         SKLEP SVETA
   z dne 24. julija 2012
   o začetku avtomatizirane izmenjave daktiloskopskih podatkov na Madžarskem
   (2012/446/EU)
   SVET EVROPSKE UNIJE JE –
   ob upoštevanju Sklepa Sveta 2008/615/PNZ z dne 23. junija 2008 o poglobitvi čezmejnega sodelovanja, zlasti na področju boja proti terorizmu in čezmejnemu kriminalu (1), zlasti člena 25 Sklepa,
   ob upoštevanju Sklepa Sveta 2008/616/PNZ z dne 23. junija 2008 o izvajanju Sklepa 2008/615/PNZ (2), zlasti člena 20 Sklepa in poglavja 4 Priloge k Sklepu,
   ob upoštevanju naslednjega:

               (1)

               V skladu s Protokolom o prehodni ureditvi, priloženim k Pogodbi o Evropski uniji, Pogodbi o delovanju Evropske unije in Pogodbi o ustanovitvi Evropske skupnosti za atomsko energijo, akti institucij, organov, uradov in agencij Unije, sprejeti pred začetkom veljavnosti Lizbonske pogodbe, ohranijo pravni učinek, dokler niso razveljavljeni, razglašeni za nične ali spremenjeni zaradi izvajanja Pogodb.

               (2)

               Skladno s tem se uporablja člen 25 Sklepa 2008/615/PNZ, Svet pa mora soglasno odločiti, ali države članice izvajajo določbe poglavja 6 navedenega sklepa.

               (3)

               Člen 20 Sklepa 2008/616/PNZ določa, da se sklepi iz člena 25(2) Sklepa 2008/615/PNZ sprejemajo na podlagi poročila o oceni, ki temelji na vprašalniku. Kar zadeva avtomatizirano izmenjavo podatkov v skladu s poglavjem 2 Sklepa 2008/615/PNZ, se poročilo o oceni pripravi na podlagi ocenjevalnega obiska in preskusa.

               (4)

               V skladu s točko 1.1 poglavja 4 Priloge k Sklepu 2008/616/PNZ se vprašalnik, ki ga je pripravila ustrezna delovna skupina Sveta, nanaša na vsako avtomatizirano izmenjavo podatkov in ga država članica izpolni takoj, ko meni, da izpolnjuje predpogoje za delitev podatkov v ustrezni kategoriji podatkov.

               (5)

               Madžarska je izpolnila vprašalnik o varstvu podatkov in vprašalnik o izmenjavi daktiloskopskih podatkov.

               (6)

               Madžarska je opravila uspešen preskus z Avstrijo.

               (7)

               Na Madžarskem je bil opravljen ocenjevalni obisk, o katerem je avstrijska ocenjevalna skupina pripravila poročilo in ga poslala ustrezni delovni skupini Sveta.

               (8)

               Celovito poročilo o oceni, v katerem so povzeti rezultati vprašalnika, ocenjevalnega obiska in preskusa izmenjave daktiloskopskih podatkov, je bilo predloženo Svetu –

         SPREJEL NASLEDNJI SKLEP:
   Člen 1
   Madžarska za namene avtomatiziranega iskanja daktiloskopskih podatkov v celoti izvaja splošne določbe o varstvu podatkov iz poglavja 6 Sklepa 2008/615/PNZ ter je upravičena prejemati in pošiljati osebne podatke na podlagi člena 9 navedenega sklepa, in sicer od datuma začetka veljavnosti tega sklepa.
   Člen 2
   Ta sklep začne veljati na dan sprejetja.

      V Bruslju, 24. julija 2012

            Za Svet

            Predsednik

         A. D. MAVROYIANNIS

      (1)  UL L 210, 6.8.2008, str. 1.

      (2)  UL L 210, 6.8.2008, str. 12.


title: Sklep Komisije z dne 11. avgusta 2011 o sestavi Koordinacijske skupine za zemeljski plin in določbah glede njenega delovanja ter o razveljavitvi Sklepa Komisije 2006/791/ES  Besedilo velja za EGP

text:
               12.8.2011

               SL

               Uradni list Evropske unije

               C 236/10

         SKLEP KOMISIJE
   z dne 11. avgusta 2011
   o sestavi Koordinacijske skupine za zemeljski plin in določbah glede njenega delovanja ter o razveljavitvi Sklepa Komisije 2006/791/ES
   (Besedilo velja za EGP)
   2011/C 236/09
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 994/2010 Evropskega parlamenta in Sveta z dne 20. oktobra 2010 o ukrepih za zagotavljanje zanesljivosti oskrbe s plinom in o razveljavitvi Direktive Sveta 2004/67/ES (1) ter zlasti člena 12 Uredbe,
   ob upoštevanju naslednjega:

               (1)

               S členom 12 Uredbe (EU) št. 994/2010 je bila zaradi lažjega usklajevanja ukrepov za zagotavljanje zanesljive oskrbe s plinom ustanovljena Koordinacijska skupina za zemeljski plin. Skupino morajo sestavljati države članice, zlasti njihovi pristojni organi, pa tudi Agencija za koordinacijo energetskih regulatorjev, Evropsko omrežje upravljavcev prenosnih omrežij za plin ter predstavniška telesa zadevne industrije in zadevnih odjemalcev.

               (2)

               Zagotavljanje zanesljive oskrbe s plinom je skupna odgovornost podjetij plinskega gospodarstva, držav članic in Komisije v okviru njihovih področij dejavnosti in pristojnosti. Poleg tega imajo lahko odjemalci, ki zemeljski plin uporabljajo za pridobivanje električne energije ali industrijske namene, pomembno vlogo pri zagotavljanju zanesljive oskrbe s plinom, saj so se zmožni na krizo odzvati z ukrepi na strani povpraševanja. Da bi zagotovili čim boljše usklajevanje ukrepov, ki se sprejmejo na podlagi Uredbe (EU) št. 994/2010, morajo predstavniška telesa zadevne industrije in zadevnih odjemalcev dejavno sodelovati pri delu Koordinacijske skupine za zemeljski plin.

               (3)

               Komisija mora ob posvetovanju z državami članicami odločiti o sestavi skupine in pri tem zagotoviti, da je popolnoma reprezentativna in da je upoštevan tristopenjski pristop, ki zajema najprej zadevna podjetja plinskega gospodarstva in industrije, nato države članice na nacionalni in regionalni ravni ter zatem Unijo.

               (4)

               Naslednji organi industrije morajo biti upoštevani kot reprezentativni:

                           —

                           reprezentativno evropsko združenje operaterjev skladiščnega sistema v smislu člena 2(10) Direktive 2009/73/ES Evropskega parlamenta in Sveta z dne 13. julija 2009 o skupnih pravilih notranjega trga z zemeljskim plinom in o razveljavitvi Direktive 2003/55/ES (2) in operaterjev sistema za UZP v smislu člena 2(12) Direktive 2009/73/ES,

                           —

                           evropsko združenje industrije za dobavo plina,

                           —

                           mednarodno združenje, v katerem so zastopani proizvajalci plina v Evropi,

                           —

                           evropsko združenje trgovcev s plinom.

               (5)

               Med odjemalci je treba razločevati med štirimi glavnimi sektorji, ki porabljajo zemeljski plin:

                           —

                           industrijski sektor,

                           —

                           sektor proizvodnje električne energije, ki zemeljski plin porablja kot gorivo,

                           —

                           gospodinjski sektor,

                           —

                           sektor daljinskega ogrevanja.

               (6)

               Koordinacijska skupina za zemeljski plin mora Komisiji svetovati glede lažjega usklajevanja ukrepov za zanesljivo oskrbo v primeru izrednih razmer na ravni Unije ali regionalni ravni. Je tudi glavni organ, s katerim se Komisija posvetuje o oblikovanju preventivnih načrtov ukrepov in načrtov za izredne razmere. Spremljati mora zadostnost in primernost ukrepov, ki se sprejmejo na podlagi Uredbe (EU) št. 994/2010, ter izmenjevati vse informacije, ki so pomembne za zagotavljanje zanesljive oskrbe s plinom na nacionalni in regionalni ravni ter ravni Unije.

               (7)

               Za člane skupine je treba določiti pravila o razkrivanju podatkov.

               (8)

               Osebne podatke je treba obdelovati v skladu z Uredbo (ES) št. 45/2001 Evropskega parlamenta in Sveta z dne 18. decembra 2000 o varstvu posameznikov pri obdelavi osebnih podatkov v institucijah in organih Skupnosti in o prostem pretoku takih podatkov (3).

               (9)

               Sklep 2006/791/ES je treba razveljaviti –

         SPREJELA NASLEDNJI SKLEP:
   Člen 1
   Sestava Koordinacijske skupine za zemeljski plin (v nadaljnjem besedilu: skupina)
   1.   Skupino sestavljajo naslednji člani:

               (a)

               države članice, zlasti njihovi pristojni organi v smislu člena 2(2) Uredbe (EU) št. 994/2010;

               (b)

               Agencija za koordinacijo energetskih regulatorjev (v nadaljnjem besedilu: agencija);

               (c)

               Evropsko omrežje upravljavcev prenosnih omrežij za plin (v nadaljnjem besedilu: ENTSO za zemeljski plin);

               (d)

               sekretariat Energetske skupnosti;

               (e)

               Gas Infrastructure Europe (GIE, Plinska infrastruktura Evrope) kot reprezentativni organ operaterjev skladiščnega sistema in operaterjev sistema za UZP;

               (f)

               Eurogas;

               (g)

               International Association of the Oil and Gas Producers (OGP, Mednarodno združenje proizvajalcev nafte in plina);

               (h)

               European Federation of Energy Traders (EFET, Evropsko združenje trgovcev z energijo);

               (i)

               International Federation of Industrial Energy Consumers (IFIEC Europe, Mednarodno združenje industrijskih odjemalcev energije);

               (j)

               Eurelectric;

               (k)

               European Consumers' Organisation (BEUC, Evropska potrošniška organizacija);

               (l)

               Euroheat & Power.

         2.   Vsak član za sodelovanje pri delu skupine imenuje največ dva stalna predstavnika in dva namestnika. Najmanj eden od stalnih predstavnikov, ki jih imenujejo države članice, je iz pristojnega organa. Eden od stalnih predstavnikov, ki jih imenuje agencija, je direktor. Eden od stalnih predstavnikov, ki jih imenuje ENTSO za zemeljski plin, je generalni sekretar. Eden od stalnih predstavnikov, ki jih imenujejo predstavniška telesa industrije in odjemalcev, je generalni direktor ali generalni sekretar.
   3.   Če pristojni organ ni nacionalni regulativni organ, države članice zagotovijo primerno izmenjavo informacij o dejavnostih skupine med pristojnim organom in nacionalnim regulativnim organom.
   4.   Komisija lahko med izrednimi razmerami na ravni Unije, države članice ali regionalni ravni ali v drugih izjemnih okoliščinah na zahtevo najmanj treh držav članic za celotno trajanje ene seje ali za del seje omeji sodelovanje v skupini na predstavnike pristojnih organov in držav članic.
   5.   Med izrednimi razmerami na ravni Unije, države članice ali regionalni ravni ali v drugih izjemnih okoliščinah lahko člani skupine Komisijo prosijo, da imenuje več kot dva predstavnika iz njihovih pristojnih organov ali drugih organov, ki sodelujejo pri delu skupine.
   6.   Imena članov in imena stalnih predstavnikov in namestnikov članov skupine se objavijo v registru strokovnih skupin Komisije in drugih podobnih subjektov (v nadaljnjem besedilu: register) (4).
   7.   Osebni podatki se zbirajo, obdelujejo in objavljajo v skladu z Uredbo (ES) št. 45/2001.
   Člen 2
   Naloge skupine
   1.   Skupina se ustanovi zaradi lažjega usklajevanja ukrepov, ki zadevajo zanesljivost oskrbe s plinom. Skupina svetuje Komisiji in ji pomaga zlasti glede vidikov iz člena 12(2) Uredbe (EU) št. 994/2010:

               (a)

               zanesljivosti oskrbe s plinom, vselej, še posebej pa v primeru izrednih razmer;

               (b)

               vseh informacij, ki so pomembne za zanesljivost oskrbe s plinom na nacionalni in regionalni ravni ter na ravni Unije;

               (c)

               najboljših praks in možnih smernic za vse udeležene strani;

               (d)

               ravni zanesljivosti oskrbe, referenčnih meril in metodologij ocenjevanja;

               (e)

               scenarijev ukrepanja na nacionalni in regionalni ravni ter na ravni Unije in preizkusov pripravljenosti;

               (f)

               ocene preventivnih načrtov ukrepov in načrtov za izredne razmere ter izvajanja ukrepov iz teh načrtov;

               (g)

               usklajevanja ukrepov za reševanje izrednih razmer znotraj Unije, s tretjimi državami ki so pogodbenice Pogodbe o ustanovitvi Energetske skupnosti ter z drugimi tretjimi državami;

               (h)

               pomoči, ki jo potrebujejo najbolj prizadete države.

         2.   Kot je določeno v členu 11(2) Uredbe (EU) št. 994/2010, Komisija skliče Koordinacijsko skupino za zemeljski plin, takoj ko razglasi izredne razmere na ravni Unije ali regionalni ravni.
   Člen 3
   Način delovanja
   1.   Skupini predseduje predstavnik Komisije (v nadaljnjem besedilu: predsednik).
   2.   Kot je določeno v členu 12(3) Uredbe (EU) št. 994/2010, Komisija redno sklicuje zasedanja skupine in ji posreduje informacije, ki jih je prejela od pristojnih organov, pri čemer ohrani zaupnost poslovno občutljivih podatkov.
   3.   S privoljenjem služb Komisije lahko skupina ustanovi podskupine za proučitev posebnih vprašanj na podlagi mandata, ki ga določi skupina. Take podskupine se razpustijo takoj, ko jim poteče mandat.
   4.   Predsednik lahko povabi strokovnjake s posebnim znanjem o določeni zadevi na dnevnem redu, ki niso člani skupine, k ad hoc sodelovanju pri delu skupine ali podskupine. Poleg tega lahko predsednik podeli ad hoc ali stalni status opazovalca drugim posameznikom ali organizacijam, če bi lahko znatno prispevali k dejavnostim skupine.
   5.   Informacije, pridobljene v okviru sodelovanja pri razpravah skupine ali podskupine, se ne razkrijejo, če se po mnenju Komisije ali katerega koli drugega člana skupine nanašajo na zaupne zadeve. Člani strokovnih skupin in njihovi predstavniki ter povabljeni strokovnjaki in opazovalci spoštujejo obveznosti varovanja poslovne skrivnosti iz Pogodb in njihovih izvedbenih pravil ter Pravilnik Komisije o varnosti v zvezi z zaščito tajnih podatkov EU iz Priloge k Sklepu Komisije 2001/844/ES, ESPJ, Euratom (5). Če teh obveznosti ne spoštujejo, lahko Komisija sprejme vse ustrezne ukrepe.
   6.   Sestanki skupine in podskupin potekajo v prostorih Komisije. Komisija zagotovi tajniške storitve. Druge službe Komisije in Evropska služba za zunanje delovanje so lahko povabljene na seje skupine in podskupin, kadar jih zadeve, o katerih se razpravlja, neposredno zadevajo.
   7.   Skupina sprejme svoj poslovnik na podlagi standardnega poslovnika, ki ga je sestavila Komisija.
   8.   Ne glede na odstavek 6 tega člena da Komisija vso ustrezno delovno dokumentacijo na voljo članom skupine prek delovnega prostora za sodelovanje s partnerji Evropske unije (spletišče CIRCA) in objavi pomembne informacije o dejavnostih, ki jih izvaja skupina z vključitvijo v register ali prek povezave z registra na ustrezno spletno stran.
   Člen 4
   Stroški sestankov
   1.   Udeleženci, ki sodelujejo pri dejavnostih skupine, za svoje storitve niso plačani.
   2.   Komisija povrne potne stroške enega predstavnika vsake države članice ali njenega pristojnega organa. Navedeni stroški se povrnejo v mejah razpoložljivih odobrenih sredstev, dodeljenih v okviru letnega postopka razporeditve sredstev.
   Člen 5
   Razveljavitev
   Sklep 2006/791/ES (6) se razveljavi.

      V Bruslju, 11. avgusta 2011

            Za Komisijo

         Günther OETTINGER

            Član Komisije

      (1)  UL L 295, 12.11.2010, str. 1.

      (2)  UL L 211, 14.8.2009, str. 36.

      (3)  UL L 8, 12.1.2001, str. 1.

      (4)  Člani, ki ne želijo, da bi bilo njihovo ime objavljeno, lahko zahtevajo izjemo. Zahteva za neobjavo imena člana strokovne skupine se šteje za utemeljeno, kadar bi objava lahko ogrozila njegovo varnost ali integriteto ali neupravičeno posegla v njegovo zasebnost.

      (5)  SEC(2007) 639 z dne 25.6.2007.

      (6)  UL L 319, 18.11.2006, str. 49-50.


title: Sklep Sveta 2009/323/PNZ z dne 6. aprila 2009 o uskladitvi osnovnih plač in dodatkov za osebje Europola

text:
               9.4.2009

               SL

               Uradni list Evropske unije

               L 95/46

      SKLEP SVETA 2009/323/PNZ
   z dne 6. aprila 2009
   o uskladitvi osnovnih plač in dodatkov za osebje Europola
   SVET EVROPSKE UNIJE JE –
   ob upoštevanju Akta Sveta z dne 3. decembra 1998 o sprejetju kadrovskih predpisov za zaposlene v Europolu (1) (v nadaljnjem besedilu „Kadrovski predpisi“) in zlasti člena 44 Kadrovskih predpisov,
   ob upoštevanju pobude Francoske republike,
   ob upoštevanju mnenja Evropskega parlamenta,
   ob upoštevanju pregleda osebnih prejemkov uradnikov Europola, ki ga je opravil upravni odbor Europola,
   ob upoštevanju naslednjega:

               (1)

               Upravni odbor je v pregledu osebnih prejemkov uradnikov Europola upošteval spremembe v življenjskih stroških na Nizozemskem, kakor tudi spremembe plač v javnem sektorju v državah članicah.

               (2)

               Obdobje pregleda od 1. julija 2006 do 30. junija 2007 upravičuje povečanje osebnih prejemkov za 1,7 % za obdobje od 1. julija 2007 do 30. junija 2008.

               (3)

               Svet na podlagi pregleda soglasno prilagodi osnovne plače in dodatke uradnikov Europola –

         SKLENIL:
   Člen 1
   Kadrovski predpisi se spremenijo:
   z učinkom od 1. julija 2007:

               (a)

               se tabela osnovnih mesečnih plač v členu 45 nadomesti z naslednjim:

                           „1

                           2

                           3

                           4

                           5

                           6

                           7

                           8

                           9

                           10

                           11

                           1

                           15 394,26

                           2

                           13 823,39

                           3

                           9 487,89

                           9 732,93

                           9 977,99

                           10 241,90

                           10 505,80

                           10 782,24

                           11 057,44

                           11 347,77

                           11 639,94

                           11 947,84

                           12 252,56

                           4

                           8 262,62

                           8 482,54

                           8 699,33

                           8 928,67

                           9 158,01

                           9 399,91

                           9 638,68

                           9 893,17

                           10 147,63

                           10 414,69

                           10 681,73

                           5

                           6 808,03

                           6 987,10

                           7 163,03

                           7 351,54

                           7 540,05

                           7 741,11

                           7 939,03

                           8 149,53

                           8 356,88

                           8 576,79

                           8 796,72

                           6

                           5 834,13

                           5 988,03

                           6 142,00

                           6 305,37

                           6 465,58

                           6 635,24

                           6 804,89

                           6 983,97

                           7 163,03

                           7 351,54

                           7 540,05

                           7

                           4 863,32

                           4 992,14

                           5 117,80

                           5 252,90

                           5 387,97

                           5 529,37

                           5 670,73

                           5 821,54

                           5 969,20

                           6 126,29

                           6 283,37

                           8

                           4 134,46

                           4 244,42

                           4 351,22

                           4 467,48

                           4 580,56

                           4 699,96

                           4 819,34

                           4 948,16

                           5 073,82

                           5 208,91

                           5 340,85

                           9

                           3 644,36

                           3 741,74

                           3 839,15

                           3 939,65

                           4 040,21

                           4 147,02

                           4 253,84

                           4 366,94

                           4 476,94

                           4 596,29

                           4 712,53

                           10

                           3 160,54

                           3 245,38

                           3 327,04

                           3 414,99

                           3 499,84

                           3 594,09

                           3 688,33

                           3 785,72

                           3 879,97

                           3 983,66

                           4 084,19

                           11

                           3 063,15

                           3 144,84

                           3 223,36

                           3 308,20

                           3 393,01

                           3 484,12

                           3 572,10

                           3 666,35

                           3 760,60

                           3 861,15

                           3 958,50

                           12

                           2 431,69

                           2 497,62

                           2 560,45

                           2 626,45

                           2 692,43

                           2 764,67

                           2 836,94

                           2 912,34

                           2 984,59

                           3 063,15

                           3 141,69

                           13

                           2 089,21

                           2 145,77

                           2 199,18

                           2 258,88

                           2 315,43

                           2 378,25

                           2 437,95

                           2 503,92

                           2 566,78

                           2 635,88

                           2 701,84“

               (b)

               v členu 59(3) se znesek „1 019,43 EUR“ nadomesti s „1 036,76 EUR“;

               (c)

               v členu 59(3) se znesek „2 038,85 EUR“ nadomesti z „2 073,51 EUR“;

               (d)

               v členu 60(1) se znesek „271,86 EUR“ nadomesti z „276,48 EUR“;

               (e)

               v členu 2(1) Dodatka 5 se znesek „284,20 EUR“ nadomesti z „289,03 EUR“;

               (f)

               v členu 3(1) Dodatka 5 se znesek „12 356,67 EUR“ nadomesti z „12 566,73 EUR“;

               (g)

               v členu 3(1) Dodatka 5 se znesek „2 780,26 EUR“ nadomesti z „2 827,52 EUR“;

               (h)

               v členu 3(2) Dodatka 5 se znesek „16 681,50 EUR“ nadomesti s „16 965,09 EUR“;

               (i)

               v členu 4(1) Dodatka 5 se znesek „1 235,67 EUR“ nadomesti s „1 256,68 EUR“;

               (j)

               v členu 4(1) Dodatka 5 se znesek „926,77 EUR“ nadomesti z „942,53 EUR“;

               (k)

               v členu 4(1) Dodatka 5 se znesek „617,83 EUR“ nadomesti s „628,33 EUR“;

               (l)

               v členu 4(1) Dodatka 5 se znesek „494,26 EUR“ nadomesti s „502,66 EUR“;

               (m)

               v členu 5(3) Dodatka 5 se znesek „1 743,78 EUR“ nadomesti s „1 773,42 EUR“;

               (n)

               v členu 5(3) Dodatka 5 se znesek „2 325,04 EUR“ nadomesti z „2 364,57 EUR“;

               (o)

               v členu 5(3) Dodatka 5 se znesek „2 906,29 EUR“ nadomesti z „2 955,70 EUR“.

         Člen 2
   Ta sklep se objavi v Uradnem listu Evropske unije.
   Člen 3
   Ta sklep začne učinkovati na dan po sprejetju.

      V Luxembourgu, 6. aprila 2009

            Za Svet

            Predsednik

         J. POSPÍŠIL

      (1)  UL C 26, 30.1.1999, str. 23.


title: Sklep Sveta z dne 22. decembra 1995 o začasni uporabi dveh sporazumov v obliki potrjenega zapisnika med Evropsko skupnostjo in Socialistično republiko Vietnam o trgovini s tekstilnimi izdelki in oblačili

text:
Pomembno pravno obvestilo

|

31996D0207

Uradni list L 073 , 21/03/1996 str. 0001 - 0001

		Sklep Svetaz dne 22. decembra 1995o začasni uporabi dveh sporazumov v obliki potrjenega zapisnika med Evropsko skupnostjo in Socialistično republiko Vietnam o trgovini s tekstilnimi izdelki in oblačili(96/207/ES)SVET EVROPSKE UNIJE JEob upoštevanju Pogodbe o ustanovitvi Evropske skupnosti in zlasti člena 113 v povezavi s členom 228(2), prvi stavek, Pogodbe,ob upoštevanju predloga Komisije,ker je Komisija v imenu Evropske Skupnosti s pogajanji uskladila dva sporazuma v obliki potrjenega zapisnika o spremembi obstoječega dvostranskega Sporazuma med Evropsko gospodarsko skupnostjo in Socialistično republiko Vietnam o trgovini s tekstilnimi izdelki in oblačili, parafiranega 15. decembra 1992 in spremenjenega s Sporazumom v obliki izmenjave pisem, parafiranim 20. decembra 1994;ker bi se morala ta dvostranska sporazuma, parafirana 11. novembra 1993 in 1. avgusta 1995, začasno uporabljati do dokončanja postopkov, potrebnih za njuno sklenitev, pod pogojem vzajemne začasne uporabe s strani Socialistične republike Vietnam,SKLENIL:Edini členSporazuma v obliki potrjenega zapisnika med Evropsko skupnostjo in Socialistično republiko Vietnam o spremembi Sporazuma med Evropsko gospodarsko skupnostjo in Socialistično republiko Vietnam o trgovini s tekstilnimi izdelki in oblačili se začasno uporablja do njune uradne sklenitve, pod pogojem vzajemne začasne uporabe s strani Socialistične republike Vietnam.Besedilo teh sporazumov v obliki potrjenega zapisnika je priloženo temu sklepu.V Bruslju, 22. decembra 1995Za SvetPredsednikL. Atienza Serna--------------------------------------------------


title: 2011/498/EU: Sklep Komisije z dne 9. avgusta 2011 o zaključku protidampinškega postopka za uvoz tris(2-kloro-1-metiletil)fosfata s poreklom iz Ljudske republike Kitajske

text:
               10.8.2011

               SL

               Uradni list Evropske unije

               L 205/35

         SKLEP KOMISIJE
   z dne 9. avgusta 2011
   o zaključku protidampinškega postopka za uvoz tris(2-kloro-1-metiletil)fosfata s poreklom iz Ljudske republike Kitajske
   (2011/498/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1225/2009 z dne 30. novembra 2009 o zaščiti proti dampinškemu uvozu iz držav, ki niso članice Evropske skupnosti (1) („osnovna uredba“), in zlasti člena 9 Uredbe,
   po posvetovanju s Svetovalnim odborom,
   ob upoštevanju naslednjega:
   A.   POSTOPEK

   1.   Začetek

               (1)

               Evropska komisija („Komisija“) je 23. julija 2010 z obvestilom („obvestilo o začetku“), objavljenim v Uradnem listu Evropske unije
                   (2), v skladu s členom 5 osnovne uredbe objavila začetek protidampinškega postopka v zvezi z uvozom tris(2-kloro-1-metiletil)fosfata („TCPP“) s poreklom iz Ljudske republike Kitajske („zadevna država“ ali „LRK“) v Unijo.

               (2)

               Postopek je bil začet na podlagi pritožbe, ki jo je Svet evropske kemijske industrije (CEFIC) („pritožnik“) vložil 9. junija 2010 v imenu proizvajalcev, ki predstavljajo večinski delež, v tem primeru več kot 25 % skupne proizvodnje TCPP v Uniji. Pritožba je vsebovala dokaze o dampingu TCPP iz LRK in o znatni škodi, ki je zaradi tega nastala, kar je zadostovalo, da se upraviči začetek postopka.

         2.   Strani, ki jih postopek zadeva

               (3)

               Komisija je pritožnika, druge znane proizvajalce Unije, proizvajalce izvoznike, uvoznike in uporabnike, za katere je znano, da jih to zadeva, vključno z njihovimi združenji, ter predstavnike države izvoznice uradno seznanila z začetkom postopka. Zainteresirane strani so imele možnost, da predstavijo svoja stališča v pisni obliki in zahtevajo zaslišanje v roku iz obvestila o začetku. Vsem zainteresiranim stranem, ki so zahtevale zaslišanje in dokazale, da zanj obstajajo posebni razlogi, je bilo zaslišanje odobreno.

               (4)

               Zaradi domnevno velikega števila proizvajalcev izvoznikov in uvoznikov je bilo v obvestilu o začetku predvideno vzorčenje za ugotovitev dampinga in škode v skladu s členom 17 osnovne uredbe. Da bi se Komisija lahko odločila, ali je vzorčenje potrebno, in če bi bilo, izbrala vzorec, so bili vsi proizvajalci izvozniki in uvozniki zaprošeni, da se javijo Komisiji in predložijo, kot je določeno v obvestilu o začetku, osnovne informacije o svojih dejavnostih, povezanih z zadevnim izdelkom, v obdobju preiskave (1. julij 2009– 30. junij 2010).

               (5)

               Po preučitvi predloženih informacij in ob upoštevanju velikega števila uvoznikov, ki so bili pripravljeni sodelovati, je bilo sklenjeno, da je potrebno vzorčenje v zvezi z nepovezanimi uvozniki. Medtem ko je bilo glede na omejeno število proizvajalcev izvoznikov, ki so bili pripravljeni sodelovati, sklenjeno, da ni potrebno vzorčenje v zvezi s proizvajalci izvozniki.

               (6)

               Šest nepovezanih uvoznikov, ki predstavljajo 25 % uvoza v Unijo, se je strinjalo z vključitvijo v vzorec. Dva uvoznika, ki predstavljata približno 20 % uvoza iz LRK in več kot 80 % uvoza uvoznikov, ki so se strinjali z vključitvijo v vzorec, sta bila vključena v vzorec. V skladu s členom 17(2) osnovne uredbe so imele zadevne strani možnost, da predložijo pripombe o izbiri vzorca. V zvezi z izbiro vzorca ni bilo predloženih pripomb.

               (7)

               Komisija je poslala vprašalnike proizvajalcem izvoznikom, vzorčenim uvoznikom, proizvajalcem Unije, vsem znanim uporabnikom v Uniji in znanim proizvajalcem v Združenih državah Amerike („ZDA“), ki so bile izbrane za primerljivo državo. Izpolnjene vprašalnike so predložili štirje proizvajalci izvozniki iz LRK, en proizvajalec iz primerljive države, trije proizvajalci Unije, dva vzorčena uvoznika in 35 uporabnikov v EU. Vendar je eden od štirih kitajskih proizvajalcev izvoznikov predložil zelo pomanjkljivo izpolnjen vprašalnik in se je posledično štel za nesodelujočega.

               (8)

               Da bi lahko proizvajalci izvozniki iz LRK vložili zahtevek za tržnogospodarsko obravnavo („TGO“) ali individualno obravnavo („IO“), če tako želijo, je Komisija proizvajalcem izvoznikom, ki so se javili v rokih iz obvestila o začetku, poslala obrazce zahtevka. Dve (skupini) družb sta zahtevali TGO v skladu s členom 2(7) ali IO v skladu s členom 9(5) osnovne uredbe, če bi preiskava pokazala, da ne izpolnjujeta pogojev za TGO. Ena družba je zahtevala le IO.

               (9)

               Komisija je zbrala in preverila informacije, ki so bile po njenem mnenju potrebne za ugotovitev dampinga, z njim povzročene škode in interesa Unije. Preveritveni obiski so bili opravljeni v prostorih naslednjih družb:

                              Proizvajalci izvozniki v LRK

                                       —

                                       Albemarle Chemicals (Nanjing), Nanjing, LRK,

                                       —

                                       Jiangsu Yoke Technology Co., Ltd., Yixing, LRK;

                              Povezana uvoznika v EU

                                       —

                                       Albemarle Europe, Louvain-La-Neuve, Belgija,

                                       —

                                       Shekoy Chemicals Europe B.V., Breda, Nizozemska;

                              Proizvajalci Unije

                                       —

                                       ICL-IP Bitterfeld GmbH, Bitterfeld-Wolfen, Nemčija,

                                       —

                                       LANXESS Deutschland GmbH, Leverkusen, Nemčija,

                                       —

                                       PCC Rokita SA, Brzeg Dolny, Poljska.

               (10)

               Ker je bilo treba določiti normalno vrednost za proizvajalce izvoznike v LRK, ki jim TGO morda ne bo odobren, in proizvajalca izvoznika, ki je zahteval le IO, je bil opravljen preveritveni obisk za določitev normalne vrednosti na podlagi podatkov iz primerljive države, tj. ZDA, in sicer v prostorih naslednje družbe:

                           —

                           ICL-IP America Inc., St. Louis, Missouri, ZDA.

         2.1   Obdobje preiskave in obravnavano obdobje

               (11)

               Preiskava dampinga in škode je zajela obdobje od 1. julija 2009 do 30. junija 2010 („obdobje preiskave“ ali „OP“). Preučitev gibanj, pomembnih za oceno škode, je zajela obdobje od 1. januarja 2007 do konca obdobja preiskave („obravnavano obdobje“).

         3.   Zadevni izdelek in podobni izdelek

   3.1   Zadevni izdelek

               (12)

               Zadevni izdelek je tris(2-kloro-1-metiletil)fosfat s poreklom iz Ljudske republike Kitajske, ki se trenutno uvršča pod oznako KN ex 2919 90 00.
               Številka CUS izdelka je 0024577-2. Drugo ime za izdelek je tudi „TCPP“, znan pa je tudi kot:

                           —

                           2-propanol, 1-kloro fosfat (3:1),

                           —

                           tris(monokloroizopropil)fosfat (TMCP),

                           —

                           tris(2-kloroizopropil)fosfat (TCIP),

                           —

                           fosforjeva kislina, tris(2-kloro-1-metiletil)ester,

                           —

                           tris(beta-kloroizopropil)fosfat,

                           —

                           1-kloro-2-propanol fosfat (3:1).

               (13)

               Zadevni izdelek je zaviralec ognja, ki se uporablja predvsem pri proizvodnji poliuretana (PUR) za uporabo v gradbeništvu in pohištveni industriji.

         3.2   Podobni izdelek

               (14)

               Preiskava je pokazala, da imajo TCPP, proizveden in prodan na domačem trgu LRK, TCPP, uvožen v Unijo iz LRK, TCPP, proizveden in prodan na domačen trgu ZDA, ki je bila uporabljena kot primerljiva država, in TCPP, ki ga v Uniji proizvaja in prodaja industrija Unije, enake osnovne fizikalne, kemijske in tehnične lastnosti ter uporabe. Zato se ti izdelki štejejo za podobne izdelke v smislu člena 1(4) osnovne uredbe.

         4.   Predhodne ugotovitve in naknadni postopek

               (15)

               Komisija je 27. aprila 2011 zainteresiranim stranem razkrila obvestilo, v katerem so bile navedene predhodne ugotovitve glede tega postopka. Ker je bilo treba podrobneje preučiti nekatere vidike preiskave, se je zdelo primerno, da se ne uvedejo nikakršni začasni ukrepi in da se nadaljuje s preiskavo. Vse strani so imele možnost, da v zvezi s predhodnimi ugotovitvami predložijo ustrezne dokaze in pripombe. Strani, ki so to zahtevale, so prav tako lahko izrazile svoja mnenja. Komisija je ponovno zahtevala in preverila informacije, za katere je menila, da so potrebne za sprejetje dokončnih ugotovitev.

         B.   UMIK PRITOŽBE IN USTAVITEV POSTOPKA

               (16)

               Pritožnik je v pismu Komisiji z dne 16. junija 2011 uradno umaknil svojo pritožbo.

               (17)

               V skladu s členom 9(1) osnovne uredbe se postopek lahko zaključi, če se pritožba umakne, razen če tak zaključek ne bi bil v interesu Unije.

               (18)

               Komisija je menila, da je treba sedanji postopek ustaviti, saj v preiskavi ni bilo ugotovljeno, da to ne bi bilo v interesu Unije. Zainteresirane strani so bile o tem ustrezno obveščene in so imele možnost predložiti pripombe. Vendar ni bila prejeta nobena pripomba, ki bi navedeno odločitev lahko spremenila.

               (19)

               Komisija zato ugotavlja, da je treba protidampinški postopek v zvezi z uvozom tris(2-kloro-1-metiletil)fosfata s poreklom iz LRK v Unijo zaključiti brez uvedbe ukrepov –

         SPREJELA NASLEDNJI SKLEP:
   Člen 1
   Protidampinški postopek za uvoz tris(2-kloro-1-metiletil)fosfata s poreklom iz Ljudske republike Kitajske, ki se trenutno uvršča pod oznako KN ex 2919 90 00, se zaključi.
   Člen 2
   Ta sklep začne veljati dan po objavi v Uradnem listu Evropske unije.

      V Bruslju, 9. avgusta 2011

            Za Komisijo

            Predsednik

         José Manuel BARROSO

      (1)  UL L 343, 22.12.2009, str. 51.

      (2)  UL C 201, 23.7.2010, str. 5.


title: 2014/301/EU: Sklep Sveta z dne 19. maja 2014 o sklenitvi Dogovora med Evropsko unijo in Kraljevino Norveško o podrobnostih njenega sodelovanja pri Evropskem azilnem podpornem uradu

text:
               27.5.2014

               SL

               Uradni list Evropske unije

               L 157/33

         SKLEP SVETA
   z dne 19. maja 2014
   o sklenitvi Dogovora med Evropsko unijo in Kraljevino Norveško o podrobnostih njenega sodelovanja pri Evropskem azilnem podpornem uradu

      (2014/301/EU)

   SVET EVROPSKE UNIJE JE –
   ob upoštevanju Pogodbe o delovanju Evropske unije, in zlasti člena 74 ter člena 78(1) in (2) v povezavi s točko (a) člena 218(6) Pogodbe,
   ob upoštevanju predloga Evropske komisije,
   ob upoštevanju odobritve Evropskega parlamenta,
   ob upoštevanju naslednjega:

               (1)

               V skladu s Sklepom Sveta 2014/204/EU (1) je Komisija dne 19. marca 2014 podpisala Dogovor med Evropsko unijo in Kraljevino Norveško o podrobnostih njenega sodelovanja pri Evropskem azilnem podpornem uradu (v nadaljnjem besedilu: Dogovor), in sicer s pridržkom njegove sklenitve.

               (2)

               Dogovor bi bilo treba odobriti.

               (3)

               Kot je opredeljeno v uvodni izjavi 21 Uredbe (EU) št. 439/2010 Evropskega parlamenta in Sveta (2), Združeno kraljestvo in Irska sodelujeta pri navedeni uredbi, ki je zanju zavezujoča. Za izvajanje člena 49(1) Uredbe (EU) št. 439/2010 bi torej morala sodelovati pri tem sklepu. Zato Združeno kraljestvo in Irska sodelujeta pri tem sklepu.

               (4)

               Kot je opredeljeno v uvodni izjavi 22 Uredbe (EU) št. 439/2010, Danska ne sodeluje pri navedeni uredbi, ki zanjo ni zavezujoča. Danska zato ne sodeluje pri tem sklepu –

         SPREJEL NASLEDNJI SKLEP:
   Člen 1
   Dogovor med Evropsko unijo in Kraljevino Norveško o podrobnostih njenega sodelovanja pri Evropskem azilnem podpornem uradu se odobri v imenu Unije (3).
   Člen 2
   Predsednik Sveta v imenu Unije pošlje uradno obvestilo iz člena 13(1) Dogovora (4).
   Člen 3
   Ta sklep začne veljati na dan sprejetja.

      V Bruslju, 19. maja 2014

            Za Svet

            Predsednik

         A. TSAFTARIS

      (1)  Sklep Sveta 2014/204/EU z dne 11. februarja 2014 o podpisu, v imenu Unije, Dogovora med Evropsko unijo in Kraljevino Norveško o podrobnostih njenega sodelovanja pri Evropskem azilnem podpornem uradu (UL L 109, 12.4.2014, str. 1).

      (2)  Uredba (EU) št. 439/2010 Evropskega parlamenta in Sveta z dne 19. maja 2010 o ustanovitvi Evropskega azilnega podpornega urada (UL L 132, 29.5.2010, str. 11).

      (3)  Dogovor je bil objavljen v UL L 109, 12.4.2014, str. 3, skupaj s sklepom o podpisu.

      (4)  Generalni sekretariat Sveta bo v Uradnem listu Evropske unije objavil datum začetka veljavnosti Dogovora.